Diari Oficial de la Generalitat Valenciana


Sumari del DOGV 7862, del 31-08-2016 (2016/6701)

RESOLUCIÓ de 3 d'agost de 2016, de la Direcció General del Sector Públic, Model Econòmic i Patrimoni, d'incoació de l'expedient de declaració administrativa d'hereus abintestat de José María Sevillano Folgado a favor de la Generalitat. Expedient número 543/1086 JQB.
--------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7862

Data del DOGV
:   31-08-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/6701


Data del document
:   03-08-2016

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 3 d'agost de 2016, de la Direcció General del Sector Públic, Model Econòmic i Patrimoni, d'incoació de l'expedient de declaració administrativa d'hereus abintestat de José María Sevillano Folgado a favor de la Generalitat. Expedient número 543/9592 SYV. [2016/6701]  
Antecedents de fet  
Per mitjà d'un escrit remés per l'Oficina Liquidadora de Torrent de data 5 de setembre de 2014, es donà trasllat de la renúncia de l'herència efectuada pels hereus testamentaris de José María Sevillano Folgado. El senyor Sevillano Folgado, amb DNI 87258244D, va nàixer a València el 18 de maig de 1967 i va morir en la mateixa localitat en data 13 de febrer de 2014, en estat de fadrí.  
Finalitzada la investigació prèvia, per mitjà d'ofici de data 12 de maig de 2015, es va remetre a l'Advocacia de la Generalitat de València la documentació necessària per a instar el procediment judicial.  
Per mitjà d'ofici de data 8 de setembre de 2015 remés per l'Advocacia de la Generalitat de València, es va tornar l'expedient remés al dit òrgan, com a conseqüència de l'entrada en vigor de la Llei 15/2015, de 2 de juliol, de Jurisdicció Voluntària.  
  
Fonaments de dret  
En compliment del que preveu l'article 71 de l'Estatut d'Autonomia de la Comunitat Valenciana, en l'article 43 de la Llei 14/2003, de 10 d'abril, de Patrimoni de la Generalitat Valenciana, en el Decret 47/2013, de 5 d'abril, del Consell, pel qual es regula el procediment per a la tramitació d'expedients d'herències intestades a favor de la Generalitat i atenent al que establixen els articles 20 i següents de la Llei 33/2003, de 3 de novembre, de Patrimoni de les Administracions Públiques en la seua redacció donada per la Llei 15/2015, de 2 de juliol, de Jurisdicció Voluntària, procedix incoar l'expedient per a la declaració d'hereus abintestat a favor de la Generalitat respecte d'esta herència.  
  
A la vista de la situació generada després de l'entrada en vigor de la referida Llei 15/2015, de 2 de juliol, de Jurisdicció Voluntària, resulta necessari articular la regularització dels expedients administratius ja iniciats per a la investigació prèvia, a fi d'adequar-los en la seua tramitació a la nova normativa.  
En l'exercici de les competències atribuïdes en el Decret 153/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Hisenda i Model Econòmic, i basant-se en el que disposa l'article 69.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, resolc:  
  
Primer  
Incoar el procediment de declaració d'hereus abintestat a favor de la Generalitat respecte de l'herència de José María Sevillano Folgado, d'acord amb el que preveu els articles 20 i següents de la Llei 33/2003, de 3 de novembre, de Patrimoni de les Administracions Públiques en la seua redacció donada per la Llei 15/2015, de 2 de juliol, de Jurisdicció Voluntària, i en el Decret 47/2013, de 5 d'abril, del Consell, pel qual es regula el procediment per a la tramitació d'expedients d'herències intestades a favor de la Generalitat.  
El present procediment s'inicia d'ofici, prèvia petició raonada efectuada per l'Oficina Liquidadora de Torrent per mitjà del seu ofici de data 5 de setembre de 2014.  
  
Segon  
Efectuar consulta als departaments o òrgans de la Generalitat i d'altres entitats públiques, així com també a aquelles entitats privades que pogueren disposar d'informació sobre possibles béns, drets i/o obligacions de l'herència (entitats bancàries, asseguradores, etc.), a més haurà de demanar-se qualsevol altre document que siga necessari per a acreditar l'existència de béns, drets i/o obligacions de l'herència.  
  
Tercer  
Obtindre tota la documentació necessària per a justificar la procedència d'obertura de successió intestada a favor de la Generalitat i constatar-se l'absència d'altres hereus legítims amb dret a l'herència, per a això s'haurà de demanar la corresponent declaració testifical, si és el cas, així com qualsevol altre document que siga necessari per a acreditar la justificació i procedència de la successió intestada a favor de la Generalitat.  
  
Quart  
Publicar esta resolució en el DOCV, en la pàgina web d'esta Conselleria, i es remetrà una còpia als ajuntaments de València i Torrent per a la seua publicitat edictal durant el termini d'un mes, d'acord amb el que preveu l'article 20.bis. 3 de la Llei 33/2003, de 3 de novembre, de Patrimoni de les Administracions Públiques en la seua redacció donada per la Llei 15/2015, de 2 de juliol, de Jurisdicció Voluntària.  
  
  
Contra esta resolució no es pot interposar cap recurs, encara que els interessats, d'acord amb el que preveu l'article 107.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, podran realitzar al·legacions per a oposar-se a la mateixa, sense perjuí de recórrer la resolució que pose fi al procediment.  
  
València, 3 d'agost de 2016.- La directora general del Sector Públic, Model Econòmic i Patrimoni: M.ª Empar Martínez Bonafé.